ג'יימס ג'סטין

ג'יימס מייקל ג'סטין (באנגלית: James Michael Justin; נולד ב-23 בפברואר 1998 בלוטון שבאנגליה) הוא כדורגלן אנגלי המשחק בעמדת המגן הימני בקבוצת לסטר סיטי מהצ'מפיונשיפ ובנבחרת אנגליה.

קריירת מועדונים 
ג'סטין גדל במחלקת הנוער של לוטון טאון. הוא החל את הקריירה המקצוענית שלו במדי הקבוצה הבוגרת של המועדון במסגרת הפוטבול ליג הראשונה והפוטבול ליג השנייה, וערך 90 הופעות ליגה, בהן הבקיע שישה שערים.

ב-28 ביוני 2019 חתם ג'סטין על חוזה לחמש עונות בלסטר סיטי מהפרמייר ליג. ב-4 בדצמבר הוא ערך את הופעת הבכורה שלו במועדון, בניצחון 0–2 על ווטפורד במסגרת המחזור ה-15 בליגה לעונת 2019/2020. בשלוש עונותיו הראשונות במועדון ערך ג'סטין 49 הופעות ליגה, בהן הבקיע שני שערים.

קריירה בינלאומית 
ב-4 ביוני 2022 ערך ג'סטין את הופעת הבכורה שלו בנבחרת אנגליה, בהפסד 0–1 לנבחרת הונגריה במסגרת ליגת האומות 2022/2023.

קישורים חיצוניים

הערות שוליים 

כדורגלנים אנגלים
מגני כדורגל אנגלים
כדורגלני לוטון טאון
כדורגלני לסטר סיטי
כדורגלני נבחרת אנגליה
אנגלים שנולדו ב-1998